Zezinho Corrêa

Zezinho Corrêa, egentlig José Maria Nunes Corrêa (født 21. mai 1951 i Carauari i Amazonas i Brasil, død 6. februar 2021 i Manaus) var en brasiliansk sanger best kjent som ledende sanger i bandet Carrapicho.

Biografi 
Corrêa begynte sin karriere som skuespiller, etter utdannelse i Rio de Janeiro. Han spilte i flere musicals før han begynte å synge i 1980-årene.

Han begynte i gruppen Carrapicho, som hadde sitt gjennombrudd i 1990-årene med singelen Tic, Tic Tac. Han var dessuten en fremgangsrik soloartist, som spilte inn en solo-CD ved Teatro Amazonas i 2001 og deltok i julemusikkfestivalen «Ceci e a Estrela» i 2017.

Zezinho Corrêa døde av komplikasjoner forårsaket av Covid-19 i Manaus den 6. februar 2021 i en alder av 69 år.

Referanser 

Brasilianske sangere
Brasilianske skuespillere
Personer fra regionen Sudoeste Amazonense
Dødsfall relatert til covid-19 i Brasil